বুধবার শরীয়তপুরের জেলা প্রশাসক মাহমুদুল হোসাইন খান উল্লেখিত মহা সড়কের একটি সীলকোট কার্পেটিং রিপেয়ারিং কাজের পরিদর্শণ করতে গিয়ে দেখেন, তনিমা এন্টারপ্রাইজ নামে একটি ঠিকাদারি প্রতিষ্ঠান প্রায় ১ কোটি টাকা ব্যয়ে একটি সংস্কার কাজে ব্যবহার করছে সরকার কর্তৃক নিষিদ্ধ সামগ্রী। সেখানে সড়ক বিভাগের কোন কর্মকর্তাকে খুঁজে পাননি জেলা প্রশাসক। একজন চতুর্থ শ্রেনির কর্মচারি দিয়ে চালানো হচ্ছে গোট উন্নয়ন কাজ। এ কাজে যে পাথর ব্যবহার করা হচ্ছে তাকে বলা হয়ে থাকে উঊঅঞঐ ঝঞঙঘঊ বা মৃত পাথর। এ ধরনের পাথর সরকারি কোন কাজে ব্যবহার উপযোগি নয় মর্মে গত প্রায় ৫ বছর আগে নিষেধাজ্ঞা জারি করা হয়েছে। শুধু ডেথ ষ্টোনই নয় সেখানে যে ধরনের বিটুমিনাস বা পীচ ব্যবহার করা হচ্ছে তাও সরকার কর্তৃক নিষিদ্ধ। দেখা গেছে বাংলা পীচের পরিবর্তে ব্যবহার করা হচ্ছে ইরান থেকে আমদানিকৃত নিন্ম মানের পীচ। ফলে জেলা প্রশাসক কাজটি বন্ধ করে দিয়ে সরকারি প্রাক্কলন অনুযায়ী সকল উপকরণ ব্যবহারের নির্দেশ প্রদান করেন।